cyanic-selkie/wikianc huggingface dataset:
Balkan toisessa maailmansodassa
Jugoslavian miehitys
thumb|Hyökkäys Jugoslaviaan Jugoslavia liittyi kolmen vallan sopimukseen 25. maaliskuuta ja kenraali Simovic teki 27. maaliskuuta sotilasvallankaappauksen ottaen vallan. Saman päivän iltana Adolf Hitler allekirjoitti yleisohjeensa numero 25, jonka ensimmäisessä kohdassa todettiin poliittisen tilanteen muutos Balkanilla ja Jugoslavia määriteltiin viholliseksi. Hyökkäykseen tarvittavien joukkojen ja materiaalin kokoaminen siirsi samalla operaatio Barbarossan aloittamisen toukokuulta kesäkuulle. Hyökkäys Jugoslaviaan alkoi 6. huhtikuuta 1941 ja se päättyi ehdottomaan antautumiseen 17. huhtikuuta. Hyökänneet Saksan, Italian, Unkarin ja Bulgarian joukot miehittivät maan ja lakkauttivat Jugoslavian kuningaskunnan. Yhdistämällä Bosnia-Herzegovinaan alueita Kroatiasta ja Sremista perustivat Saksa ja Italia itsenäinen Kroatian valtion (Nezavisna Država Hrvatska, NDH). Kroatiaa hallitsivat kiihkokansalliset kroaatit Ante Pavelićin johdolla, ja maassa vainottiin serbejä. Saksa muodosti osasta entistä Serbian kuningaskuntaa ja Baanaatin alueesta miehittämänsä sotilashallinnon alaisen Serbian territorion. Saksan valvomille alueille perustettiin Milan Nedićin johtama nukkehallinto, Kansallisen pelastuksen hallitus. Italia perusti Montenegrosta valvomansa itsenäisen valtion.
Manner-Kreikan valtaus
thumb|Akselivaltojen hyökkäys Balkanille 1941 Hitler aloitti Kreikan valtauksen suunnittelun marraskuussa 1940 Britannian miehitettyä Kreetan ja Lemnoksen. Hän antoi 13. joulukuuta määräyksen maaliskuussa 1941 toteutettavasta operaatiosta. Operaation tavoitteeksi oli määritetty lentotukikohtien, joilta kyettäisiin toimimaan Romanian öljykentille, käytön estäminen liittoutuneilta.
Saksan joukot aloittivat hyökkäyksen 6. huhtikuuta 1941 saman aikaisesti Jugoslaviaan tehdyn hyökkäyksen kanssa. Jugoslavian puolustuksen romahtaminen mahdollisti lisävoimien siirtämisen Pohjois-Kreikkaan. Kreikkalaisten Metaxas-linja kierrettiin ja Kreikan tueksi siirrettyjen brittijoukkojen avusta huolimatta saksalaisjoukot etenivät Etelä-Kreikkaan. Taistelu Kreikasta päättyi saksalaisten edettyä Ateenaan ja vallattua Peloponnesoksen. Noin 40 000 liittoutuneiden sotilasta evakuoitiin Kreetalle.
Bulgarian osallistuminen sotatoimiin
Bulgarian hallitus pysyi Balkanin taisteluiden alettua 6. huhtikuuta passiivisena, vaikka se virallisesti olikin akselivaltojen liittolainen. Saksan, Italian ja Unkarin joukkojen hyökättyä Jugoslaviaan ja Kreikkaan Bulgarian joukot pidättäytyivät sotatoimista, kunnes 20. huhtikuuta aloitti joukkojen siirrot Kreikkaan pyrkien palauttamaan ensimmäisessä maailmansodassa menettämänsä Traakian hallintaansa ja samalla saamaan yhteyden Egeanmerelle. Bulgarian joukot myös miehittivät Makedonian itäosat sekä suuren osan Serbian itäosista. Niin sanottu Vardar Banovinan alue jaettiin lopulta Italian ja Bulgarian kesken.
Kreetan taistelu
thumb|Kreetan sijainti suhteessa mantereeseen Saksan laskuvarjojoukot aloittivat 20. toukokuuta hyökkäyksen Kreetan pohjoisrannikon lentotukikohtiin miehittääkseen saaren. Hyökänneet joukot kohtasivat kovaa vastarintaa, mutta lopulta puolustajat pakotettiin vetäytymään. Britannian hallitus määräsi 27. toukokuuta saaren evakuoinnin aloitettavaksi ja saarelle jääneet joukot antautuivat 1. kesäkuuta.
Seuraukset
thumb|left|Eurooppa 1941 ennen operaatio Barbarossan alkamista Kesäkuun alussa 1941 Albania, Jugoslavia ja Kreikka olivat akselivaltojen hallussa. Kreikka oli kolmen maan valvoma ja Jugoslavia lakkautettiin ja sen osista muodostettiin miehittäjien hallinnoimia valtioita. Saksa sai merkittävän strategisen edun päästessään Välimerelle. Liittoutuneet pelkäsivät Kreikan ja erityisesti Kreetan käyttöä hyökkäyksen jatkamiseksi Egyptiin tai Kyprokselle. Saksa kuitenkin luopui suunnitelmasta aloitettuaan hyökkäyksen Neuvostoliittoon (operaatio Barbarossa) 22. kesäkuuta.
Vastarintaliikkeet
Sodan loppuun saakka alueen vastarintaliikkeet kävivät sotaa miehittäjiä vastaan, mikä pakotti pitämään alueella vahvoja tukikohtia ja estäen joukkojen siirrot muille rintamille. Erityisesti vuoden 1943 jälkeen Jugoslaviassa pelko liittoutuneiden maihinnoususta ja vastarintaliikkeen kannatuksen kasvu pakotti koviin otteisiin vastarintaliikkeen toiminnan rajoittamiseksi ja alueelle sijoitettiin muun muassa vuoristojääkäreitä.
Dodekanesia
Vuonna 1943 Italian antauduttua ja liityttyä liittoutuneisiin kävivät Saksa ja Britannia kilpajuoksun Italialle kuuluneen strategisesti merkittävän Dodekanesian miehittämisestä. Saksalaisjoukot riisuivat Rodoksen varuskunnat aseista, mutta britit miehittivät Samoksen, Leroksen ja Kosin. Saksa aloitti ilmavoimien tukeman maihinnousun saarille ja karkottivat liittoutuneet.
Alueen vapauttaminen ja tapahtumat sodan jälkeen
Italian antauduttua Saksa valtasi Italian miehittämät alueet Balkanilla syyskuussa 1943. Saksa vetäytyi Albaniasta ja Kreetalta seuraavana vuonna, mutta Jugoslavia vapautui kokonaisuudessaan vasta sodan päätyttyä 1945.
Full Auto
Full Auto on Segan tuottama ajopeli Xbox 360:lle. Peli julkaistiin vuonna 2006. Pelissä ajetaan kilpaa autoilla ja ammutaan toisia autoja autoon kiinnitetyillä aseilla. Pelille on tehty myös jatko-osa, Full Auto 2: Battlelines.
Protais Zigiranyirazo
Protais Zigiranyirazo (s. 1938), joka tunnetaan myös nimellä Monsieur Zed ("Mr. Z"), on ruandalainen liikemies ja poliitikko. Häntä on syytetty osallisuudesta Ruandan kansanmurhaan vuonna 1994 ja Dian Fosseyn murhaan vuonna 1985.
Vuosina 1974–1989 Zigiranyirazo toimi Ruhengerin alueen kuvernöörinä. Zigiranyirazo on hutu, ja hänellä oli hyviä suhteita hutupoliitikkoihin, liikemiehiin ja Ruandaa tuolloin hallinneisiin sotilasjohtajiin. Zigiranyirazon sisar Agathe Habyarimana oli Ruandan presidentin Juvénal Habyarimanan vaimo. Habyarimanan murha vuonna 1994 käynnisti Ruandan kansanmurhan. Vuonna 1989 Zigiranyirazo luopui tehtävistään ja muutti Kanadaan opiskelemaan Université du Québec à Montréalissa, Montrealissa. Zigiranyirazo erotettiin yliopistosta ja karkotettiin Kanadasta vuonna 1993 hänen sekaannuttuaan kahden tutsipakolaisen murhauhkauksiin Montrealissa.
Vuosina 1994–2001 Zigiranyirazo asui Nairobissa, Keniassa. 21. heinäkuuta 2001 Zigiranyirazo pidätettiin Brysselin lentoasemalla kun hän matkusti väärennetyllä Ranskan passilla ja yritti saada turvapaikkaa Belgiasta. 4. lokakuuta 2001 Belgian hallitus luovutti Zigiranyirazon YK:n Kansainväliselle rikostuomioistuimelle.
Heikki Hiekkala
Heikki ”Hissu” (”Hessu”) Hiekkala (18. elokuuta 1952 – 24. syyskuuta 1986 ) oli suomalainen (lähtöisin Mikkelistä) kosketinsoittaja. Hän aloitti 1960-luvun lopulla Ferris-yhtyeessä, mutta yhtye hajosi Hiekkalan ja Dave Lindholmin musikaalisten erimielisyyksien takia, koska he eivät pitäneet toistensa sävellyksistä. Seuraavaksi oli vuorossa Orfeus, jossa olivat mukana myös Janne Ödner, Klaus Stolt ja Zape Leppänen. Orfeuksen hajottua 1974 Hiekkala siirtyi Pen Leehen, jonka jälkeen oli vielä vuorossa Kalevala, Kojon yhtye, Helsingfors Cafe Duo (yhdessä Calle Lindholmin kanssa) sekä Remu Aaltosen yhtye Remu & All-Stars. Edellisten lisäksi Hiekkala teki myös paljon studiokeikkoja. Lisäksi hän soitti sähköpianoa Madame Georgen albumilla What’s Happening?!!.
Sarah Pardeller
Sarah Pardeller (s. 1. elokuuta 1988) on italialainen alppihiihtäjä.
Heikki Hiekkala
Lido Salonen kertoo Hiekkalan kuolemasta elämäkerrassaan Elämä jota en olisi halunnut elää (2001). Salosen mukaan Hiekkala teki itsemurhan.
Jostein Gaarder
thumb|Jostein Gaarder Jostein Gaarder (s. 8. elokuuta 1952) on norjalainen kirjailija. Hän syntyi Oslossa ja opiskeli germaanisia kieliä ja teologiaa Oslon yliopistossa. Ennen ryhtymistään kirjailijaksi Gaarder myös opetti uskontoa ja filosofiaa.
Sarah Pardeller
Alppihiihdon maailmancupissa Pardeller kilpaili ensimmäisen kerran Lienzin pujottelussa joulukuussa 2009. Maailmancupin pisteille hän sijoittui ensimmäisen kerran Courchevelin pujottelussa joulukuussa 2013 oltuaan 20:s. Parhaimmillaan hän on sijoittunut maailmancupissa 15:nneksi Levin pujottelussa marraskuussa 2014.
Jostein Gaarder
Gaarder on kirjoittanut 13 teosta ja on saanut kirjoistaan useita palkintoja. Hänen myydyin kirjansa on läpimurtoteos Sofian maailma, joka on käännetty 53 kielelle ja josta on tehty myös muun muassa elokuva, musikaali, cd-rom sekä tv-sarja. Se on kertomus 14-vuotiaasta norjalaistytöstä, Sofiasta, ja tämän löytöretkestä ajattelun ihmeisiin. Kirja on sekoitus mysteeriä, filosofian historiaa ja nuortenkirjallisuutta, mutta ei yhtä selkeästi nuorille suunnattu kuin monet muut Gaarderin kirjat. Kirjassa Sofia alkaa saada salaperäisiä filosofiaa ja filosofian historiaa käsitteleviä kirjeitä juuri 15-vuotispäivänsä alla ja teos käy valikoiden läpi länsimaisen filosofian historiaa esisokraatikoista aina eksistentialisteihin asti. Gaarder kirjoittaa mieluiten lapsille ja nuorille suunnattuja kirjoja lasten näkökulmasta, mutta on julkaissut myös aikuisille tarkoitettuja kirjoja.
''Haloo! Onko täällä ketään?'' 1996 on ajattelua käsittelevä kirja lapsille. Se kertoo uuden ihmisen syntymästä ja vastasyntyneen ihmettelystä kaikkea uutta kohtaan. Kirjassa aikuinen Joakim kirjoittaa kirjeen 8-vuotiaalle Camillalle ajasta, jolloin Joakimille syntyi pikkuveli. Kirjan on kuvittanut Reidar Kjelsen.
Vita brevis: Floria Aemilian kirje Aurelius Augustinukselle (1996) kertoo rakkaustarinan 300-luvulta. Kirjan toinen päähenkilö Augustinus tunnetaan kirkkoisä Augustinuksena, joka kirjoitti Tunnustuksia-kirjan. Kirjassa Augustinuksen rakastettu Floria tutkii teosta.
Nurmiherkkusieni
Nurmiherkkusieni (Agaricus campestris) on valkoinen ruohikoissa, nurmikoilla ja niityillä viihtyvä valkoinen herkkusienilaji. Sen heltat ovat nuorilla sienillä punertavat, vanhemmilla tummanruskeat. Sieni on hyvä ruokasieni, mutta sitä ei pidä poimia teollisuuslaitosten tai liikenneväylien varrelta, koska sieni saattaa kerätä itseensä raskasmetalleja. Sieniä voi kerätä kesäkuusta lokakuuhun.
Francisco Rufete
thumb|Francisco Rufete Francisco Javier Pérez Rufete (s. 20. marraskuuta 1976 Benejúzar, Alicanten maakunta, Espanja) on espanjalainen jalkapalloilija, joka edustaa Espanjan Primera Divisiónissa pelaavaa Espanyolia. Hän on pelipaikaltaan keskikenttäpelaaja.
Vuodesta 2006 Espanyolia edustanut Rufete on aikaisemmin pelannut Barcelonassa (1996), Toledossa (1997–1998), Mallorcassa (1998), Málagassa (1998–2001) ja Valenciassa (2001–2006).
Hondurasin vaakuna
right|250px Hondurasin vaakuna on Hondurasin tunnus lipun, kansallislaulun ja moton ohella.
Tasasivunen kolmio kuvaa vaakunassa tasa-arvoa ja oikeutta. Tornit symboloivat itsenäisyyttä ja itsemääräämisoikeutta. Niiden välissä on tulivuori ja sen yllä nouseva aurinko ja sateenkaari. Kilpeä kiertää Teksti República de Honduras, Libre, Soberana e Independiente eli maan nimi ja motto, sekä päivämäärä 15 de Septiembre 1821, jolloin maa julistautui itsenäiseksi. Kilven yläpuolella on nuoliviini, josta roikkuu kaksi runsaudensarvea. Vuorilla kasvaa tammia ja havupuita ja kilven alla on vanha kaivos ja kaivosten työkaluja.
FK Kairat
Futbolny klub Kairat on jalkapalloseura Almatyn kaupungista. Seura pelaa Kazakstanin korkeimmalla sarjatasolla Kazakstanin Valioliigassa. Seura on perustettu vuonna 1954. Kazakstanin mestaruuden se on voittanut 1992, 2004 ja 2020 sekä Kazakstanin Cupin 1992, 1996, 1999–00, 2001, 2003, 2014, 2015, 2017 ja 2018.
Ann Elen Skjelbreid
Ann-Elen Skejelbreid (s. 13. syyskuuta 1971) on norjalainen entinen ampumahiihtäjä. Hänen siskonsa Liv Grete Poirée on myös ampumahiihtäjä.
Neil Harris
Neil Harris (s. 12. heinäkuuta 1977 Orsett, Essex, Englanti, Britannia) on englantilainen jalkapallovalmentaja. Hän valmentaa Englannin mestaruussarjassa pelaavaa Millwallia, jota edusti aiemmin pitkään pelaajana. Hän oli pelipaikaltaan hyökkääjä.
Ura pelaajana
Millwall hankki Harrisin maaliskuussa 1998 Football Leaguen ulkopuolisesta Cambridge Citystä 30 000 punnan siirtosummalla. Cambridgessä hän oli aloittanut vuonna 1996 ja pelannut sitä ennen muun muassa Maldon Townissa. Harris edusti Millwallia Englannin toiseksi ja kolmanneksi korkeimmilla sarjatasoilla. Hän oli kaudella 2000–2001 silloisen 2. divisioonan (myöhemmältä nimeltään ykkösliiga) paras maalintekijä. Millwall voitti tuolla kaudella sarjansa ja nousi näin 1. divisioonaan (myöhemmältä nimeltään mestaruussarja). Vuonna 2004 joukkue ylsi FA Cupin loppuotteluun Manchester Unitedia vastaan. Harris pelasi Unitedin voittoon päättyneessä ottelussa 75 minuuttia.
Tammikuussa 2009 Harris ohitti Teddy Sheringhamin Millwallin kaikkien aikojen maalintekijänä 112:nnella osumallaan kaikki kilpailut mukaan lukien. Yhteensä hän teki seuralle 138 maalia vuosina 1998–2004 ja 2007–2011. Hän lopetti pelaajauransa vuonna 2013 edustettuaan kaksi viimeistä kauttaan poikavuosien suosikkijoukkuettaan Southend Unitedia kakkosliigassa. Jälkimmäisellä kaudella polvivamma rajoitti hänen ottelumääränsä kymmeneen.
Ura valmentajana
Harris palkattiin Millwallin valmennusryhmään heinäkuussa 2013, kuukausi lopettamisilmoituksensa jälkeen, ja joulukuusta 2013 tammikuuhun 2014 hän toimi kolmen ottelun ajan seuran väliaikaisena päävalmentajana Steve Lomasin irtisanomisen jälkeen. Maaliskuussa 2015 hänestä tuli uudelleen seuran vastuuvalmentaja, aluksi väliaikaisratkaisuna Ian Hollowayn irtisanomisen jälkeen. Kuukausi myöhemmin hänet vakinaistettiin.
Yksityiselämä
Harris on naimisissa ja hänellä on kolme lasta, poika ja kaksi tytärtä.
Harris sairasti kivessyövän 23–24-vuotiaana. Tauti havaittiin aikaisessa vaiheessa kevätkesällä 2001 ja hän pelasi ensimmäisen ottelunsa toipumisensa jälkeen jo saman vuoden syksyllä.
Fanon varisto
Fanon varisto on algebrallisessa geometriassa varisto, jonka antikanoninen kimppu on runsas.
Kaikki dimensiota 1 ja 2 olevat Fanon varistot ovat rationaalisia. Dimensiossa 2 niitä kutsutaan del Pezzo -pinnoiksi ja ne ovat isomorfisia sellaisten projektiivisten avaruuksien kanssa, joissa on räjäytetty korkeintaan 8 pistettä.
Fanon variston Kodaira-dimensio on −∞. Fanon varistot on nimetty italialaisen matemaatikko Gino Fanon mukaan.
Anitra Ahtola
Anitra Ahtola (s. 21. heinäkuuta 1972) on suomalainen tanssikouluyrittäjä ja vuoden 1996 Miss Suomen 1. perintöprinsessa. Hänellä on oma tanssikoulu Dance Center Ani, joka on toiminut vuodesta 1999 ja on laajentunut yhdeksi pääkaupunkiseudun suurimmista tanssikouluista. Hänet on valittu Espoossa vuoden yrittäjäksi 2003 ja pääkaupunkiseudun nuoreksi yrittäjäksi 2007.
Ahtola avioitui kesällä 2006 Jouni Janatuisen kanssa. Ahtolalla on edellisestä avioliitostaan Jari Komulaisen kanssa kaksi poikaa, joista toinen on tanssija Alex Komulainen. Jounilla on kaksi tytärtä, ja parilla on yhteinen tytär. Ahtolan ja Janatuisen liitto päättyi avioeroon vuonna 2012.
Ahtola pääsi kunnallisvaaleissa 2008 varavaltuutetuksi Espoossa kokoomuksen listalta. Kunnallisvaaleissa 2012 hänet valittiin Espoon kaupunginvaltuuston jäseneksi. Vuoden 2017 kuntavaaleissa Ahtola keräsi 830 ääntä ja tuli valituksi jatkokaudelle Espoon valtuustoon.
Seitan
pienoiskuva|350px|Vegaaninen seitanista tehty BBQ-lavish. Seitan on vehnägluteenista valmistettu lihaa muistuttava elintarvike, jota etenkin kasvissyöjät ja vegaanit käyttävät usein lihan tapaan ruoassa. Sillä on lihan kaltainen sitkeä ja kiinteä rakenne, korkea proteiinipitoisuus ja se on käsittelemättömänä lähes rasvatonta. Buddhalaiset munkit aloittivat seitanin valmistuksen 1000-luvulla Kiinassa. Sitä käytetään paljon myös muualla Itä- ja Kaakkois-Aasiassa. Ruoan toi länteen japanilainen George Ohsawa, joka myös keksi nimen ”seitan” 1960-luvulla.
The Hellacopters
The Hellacopters on ruotsalainen rock-yhtye, joka saavutti kansainvälistä menestystä 1990-luvun jälkipuolelta eteenpäin. Yhtyeen vauhdikkaassa ja energisessä musiikissa kuuluvat voimakkaat "retrovaikutteet" eräistä 1960- ja 1970-lukujen rock-tyyleistä, kuten rhythm and bluesista, hard rockista, punk rockista ja garage rockista. The Hellacopters esiintyi useita kertoja eri puolilla Suomea.
Musiikkilehti Sue valitsi albumin By The Grace Of God Suomessa vuoden parhaaksi ulkomaiseksi albumiksi.
The Hellacopters ilmoitti 13. lokakuuta 2007 lopettavansa. Seuraavana samana vuonna julkaistiin myös yhtyeen viimeinen albumi nimeltään Head Off. Vuodesta 2016 lähtien yhtye on jatkanut esiintymisiään.
Seitan
Seitantuotteet kaupoissa
pienoiskuva|Suomessa myytävää taiwanilaista mock duckia. Ankan- ja kananlihajäljitelmiä valmistaa useampi yritys.
The Hellacopters
Lokakuussa 2021 yhtye tiedotti tehneensä sopimuksen Nuclear Blast -yhtiön kanssa, joka julkaisi yhtyeen uuden albumin Eyes of Oblivion keväällä 2022.
Seitan
Seitantuotteet kaupoissa
Vehnägluteenista valmistettuja elintarvikkeita on yleisesti myynnissä ruokakaupoissa. Marketeissa on saatavilla muun muassa seitanista tehtyjä makkaraa muistuttavia leikkeleitä ja kasvisnakkeja.
Etnisissä ruokakaupoissa ja erikoiskaupoissa on myynnissä muun muassa mock duckia, joka on seitanista tehtyä realistista ankan lihan jäljitelmää (muistuttaa kanapaloja). Lisäksi myydään sianlihankorviketta, kanapaloja, useita ulkomailta tuotuja seitanmakkaralaatuja sekä jopa seitanista tehtyjä merikorvan eli abalonin lihajäljitelmiä.
Suomessa tehdään seitanista kebabin kaltaisia lastuja.
Seitanin valmistustapoja
pienoiskuva|Nykyään seitanin valmistus ei ole enää työlästä, sillä gluteenijauhoa voi ostaa kaupasta suoraan. Kuvassa havainnollistetaan historiallista valmistustapaa.
Kotioloissa seitania voidaan valmistaa joko vehnäjauhosta tai suoraan vehnägluteenijauhosta. Gluteenijauhoja on mahdollista ostaa tai tilata ekokaupoista ja muista erikoiselintarvikeliikkeistä sekä leipomoista. Valmista seitania voi ostaa säilykkeenä luontaistuote-, etno- tai ekokaupoista.
Historiallinen valmistustapa vehnäjauhoista
1990-luvulla seitania valmistettiin tavallisista vehnäjauhoista, sillä valmista gluteenijauhoa ei ollut saatavilla kaupoista.
Tavallista vehnäjauhoa käytettäessä seitanin valmistus aloitetaan tekemällä vedestä ja vehnäjauhosta kiinteä taikina, jonka jälkeen taikinaa puristellaan vuoron perään kylmän ja kuuman veden alla, kunnes veteen ei enää liukene valkoista tärkkelystä. Gluteenijauhoja käytettäessä veden alla huuhteleminen ei ole tarpeellista, pelkkä taikinan muodostaminen riittää. Tämän jälkeen seitanmassaa keitetään mausteliemessä, jolloin se turpoaa ja samalla myös sen rakenne kiinteytyy. Keittämisen jälkeen seitan on valmis ruoanlaittoa varten. Seitania voi kypsentää keittämisen lisäksi myös uunissa tai pannulla paistamalla.
Valmistaminen gluteenijauhoista
Nykyään lähes poikkeuksetta seitan valmistetaan kotioloissa valmiista vehnägluteenijauhosta. Jauhoon lisätään usein kikhernejauhoa, soijajauhoa, korppujauhoa tai vastaavaa muuta kasvisproteiinia parantamaan rakennetta halutunlaiseksi. Jauhoihin lisätään kuivat mausteet ja suola. Yleisesti käytettyjä mausteita ovat muun muassa savupaprikajauhe, valkosipulijauhe, kuivattu kasvisliemijauhe, garam masala mausteseos ja jeera. Puhtaita gluteenijauhoja käytettäessä kannattaa maustaminen tehdä jo taikinan muodostamisen aikana, esimerkiksi lisäämällä jauhoihin runsaasti suolaa ja mausteita ja veteen maustekastikkeita tai lientä. Seitania maustetaan ja suolataan usein, koska se sellaisenaan on varsin miedon makuinen.
Saatu seitan voidaan valmistaa monella tavalla:
Seitania voidaan syödä sellaisenaan lämpimänä tai kylmänä. Se soveltuu ruoan proteiiniosaksi, leivänpäälle tai syötäväksi sellaisenaan.
Ronkpukki
Ronkpukki on suomalaisen rockmuusikko Veltto Virtasen vuonna 1978 julkaistu toinen sooloalbumi. Se on kokoelma Velton Love Recordsille tehdyistä singleistä ja Puskii!-EP:stä sekä kahdesta Virtanen-yhtyeen singlekappaleesta (”Neiti Nopea” ja ”Temppu”). Albumista julkaistiin remasteroitu CD-painos vuonna 2007. CD-versiota on täydennetty demoilla sekä kolmen kappaleen Härmärock-livellä vuodelta 1979.
Leena Siukonen-Penttilä
Leena Maija Siukonen-Penttilä (28. tammikuuta 1924 Viipuri – 17. joulukuuta 1994) oli suomalainen viulisti. Siukonen-Penttilä aloitti musiikkiharrastuksensa lapsena ja soitti viulun lisäksi pianoa. Viulusta tuli myöhemmin hänen pääinstrumenttinsa.
Tultuaan ylioppilaaksi vuonna 1943 Siukonen-Penttilä opiskeli Sibelius-Akatemiassa pianonsoittoa Martti Paavolan ja viulunsoittoa Onni Suhosen johdolla. Lisäksi hän opiskeli Helsingin yliopistossa, josta hän valmistui filosofian maisteriksi vuonna 1952. Vuonna 1945 hän voitti ensimmäiset Maj Lind -pianonsoittokilpailut ja suoritti diplomitutkinnon ja antoi ensimmäisen pianonsoittokonsertin 1946. Vuonna 1948 hän suoritti viuludiplomin ja antoi ensimmäisen viulunsoittokonsertin 1951. Siukonen-Penttilä toimi Sibelius-Akatemiassa viulunsoiton opettajana vuosina 1953–1990, viulumusiikin lehtorina vuosina 1969–1990 ja jousisoitinten ainejohtajana vuosina 1983–1987. Vuosina 1956–1964 hän oli lisäksi Ilta-Sanomien musiikkiarvostelijana sekä useaan otteeseen Jean Sibelius -viulukilpailun tuomariston jäsen.
Siukonen-Penttilän sisaria olivat sellisti Varpu Siirala (1925–2017) ja pianisti Inkeri Siukonen (1927–2014). Sisarukset esiintyivät Trio Siukosena. Heidän setänsä oli säveltäjä, kuoronjohtaja ja musiikkipedagogi Wilho Siukonen. Inkeri Siukosen puoliso vuosina 1956–1977 oli pianisti Kauko Kuosma.
Siukonen-Penttilän puoliso vuodesta 1964 oli kirjailija Eino Penttilä. Heidän testamenttilahjoituksellaan Suomen Kulttuurirahastolle on perustettu Leena Siukosen ja Eino Penttilän rahasto, joka jakaa apurahoja suomalaisen viulunsoittotaidon edistämiseksi.
Nauha-asema
thumb|250px|DDS-nauha-asema. Kuvassa ylhäällä oikealta lähtien: 3,5" levyke, DC-nauha (250 Mt, 6 mm, 1020 ft), DL-nauha (8 mm, 367 ft), DDS 4 -nauha (20 Gt pakkaamattomana, 4 mm, 492 ft). Nauha-asema on tallennusväline, joka lukee ja kirjoittaa magneettinauhalle tallennettua tietoa. Nauha-asemia on käytetty suurtietokoneissa ennen kiintolevyjen yleistymistä.
thumb|250x250px|[[DECtape-yksikkö DEC PDP-11 -tietokoneeseen.]] Nykyisin nauha-asemia käytetään kiintolevyille tallennetun tiedon arkistointiin ja varmuuskopiointiin. Nauhat ovat tallennusmediana kapasiteettiinsa nähden edullisia ja niiden luotettavuus arkistointivälineenä on hyvä oikeissa olosuhteissa säilytettynä. C-kasettia käyttävä kasettiasema oli 1980-luvulla yleinen kotitietokoneissa. Vanhemmat teknologiat, kuten c-kasetti, ovat analogisia ja niistä otettu signaali muunnetaan digitaaliseksi dataksi, jotta tietokone voisi käsitellä sitä. Jo 1980-luvulla yleistyivät nauhat, joissa data on suoraan digitaalisessa muodossa (ks. DAT-nauha).
Kiintolevyjen käyttämän tiedon hajasaannin sijaan nauha-asemat mahdollistavat vain tiedon peräkkäissaannin. Kiintolevyn luku- ja kirjoituspäät voivat siirtyä mihin tahansa satunnaiseen levyn kohtaan melko lyhyessä ajassa (millisekunneissa). Sen sijaan nauha-asemalta kuluu huomattavan paljon aikaa nauhan kelaukseen, ennen kuin se pystyy lukemaan halutussa nauhan kohdassa sijaitsevan tiedon. Tämän vuoksi nauha-asemien keskimääräiset hakuajat ovat hyvin hitaita. Hitaasta hakuajasta huolimatta nauha-asemat pystyvät kuitenkin tallentamaan tietoa nauhalle hyvin nopeasti. Esimerkiksi nykyaikaiset LTO-7-asemat yltävät jatkuvaan 300 Mt/s tiedonsiirtonopeuteen, mikä vastaa likimain kiintolevyjen siirtonopeuksia.
Nykyisin yleisimpiä nauhaformaatteja ovat HP:n, IBM:n ja Quantumin kehittämä Linear Tape-Open (LTO), HP:n kehittämä DAT-nauhoihin perustuva Digital Data Storage (DDS), Sonyn kehittämä Advanced Intelligent Tape (AIT), 3M:n Quarter-inch cartridge (QIC) ja Travan. Yrityksillä kuten StorageTek on ollut omia ratkaisujaan. Ennen LTO:ta on käytetty formaatteja kuten Digital Linear Tape (DLT) ja VXA.
pienoiskuva|oikea|ADIC Scalar 100 nauhakirjasto sisältä. Laitteessa on vapaita paikkoja vielä neljälle nauha-asemalle. Nauha-asemia käytetään esimerkiksi ns. nauhakirjastoissa eli nauharoboteissa, jossa yhdessä laitteessa voi olla kymmeniä nauhureita, satoja nauhoja ja robotti joka hoitaa nauhojen lataamisen, poistamisen ja varastoinnin.
1980-luvulla tietyn tyyppisiä nauha-asemia käytettiin levymuistien sijaan edullisemman hintansa vuoksi, esimerkiksi ZX Microdrive ja Rotronics Wafadrive.
Historia
Ensimmäisiä tietokoneissa käytettyjä nauha-asemia oli UNIVAC I:n UNISERVO.
Saksassa oli kehitetty 1930-luvulla teräspohjainen magneettinen nauha, jota myös UNIVAC käytti. IBM yritti kehittää muoviin perustuvan magneettisella materiaalilla päällystetyn nauhan ja kohtasi ongelmia käynnistämisessä ja pysäyttämisessä korkeilla nopeuksilla rikkomatta nauhaa. Kokeilut alipaineen kanssa vähensivät vastusta ja pitivät nauhakelan paremmin koossa. IBM julkaisi IBM 726 -nauha-aseman IBM 701 -tietokoneen kanssa.
Vuonna 2020 Fujifilm on kertonut strontium-ferriitti -yhdistelmän mahdollistavan 224 gigabittiä neliötuumaa kohden mahdollistaen 400 teratavun asemat. Aiemmin IBM ja Sony ovat esitelleet 201 gigabittiä neliötuumaa kohden. Strontium-ferriitti korvaisi barium-ferriitti -yhdistelmän, joka on käytössä nykyisissä LTO-nauhoissa.
Dante Alighieri
Dante Alighieri (monesti vain Dante; noin 21. toukokuuta 1265 Firenze – 13. tai 14. syyskuuta 1321 Ravenna) oli italialainen kirjallisuushistorian maineikkaimpiin lukeutuvan Jumalainen näytelmä -runoelman kirjoittanut kirjailija ja runoilija. Teoksillaan hän loi myös italian kirjakielen.
Sukutausta
Dante uskoi olevansa Pohjois-Italian Arno-joen seudun roomalaisten sotilaiden perillinen. Historiallista tukea tälle väittämälle ei ole olemassa. Varhaisin tunnettu Danten esi-isä on Adamo Elisei, jonka kahdesta pojasta toinen oli firenzeläinen toiseen ristiretkeen osallistunut Cacciaguida degli Elisei. Ilmeisesti hän sai surmansa kesken ristiretkeä Pyhällä maalla, nykyisen Israelin seudulla.
Nuoruusvuodet
pienoiskuva|vasen|[[Cesare Saccaggi, Incipit vita nova (tunnettu myös nimellä Dante e Beatrice in giardino, ), 1903.]] Danten synnyinpäivästä ei ole olemassa suoraa mainintaa. Danten teoksia tutkimalla on kuitenkin onnistuttu selvittämään, että hän syntyi noin toukokuun ja kesäkuun loppujen välisenä aikana vuonna 1265. Jumalaisen näytelmän Helvetti-osa alkaa sanoilla ”Elomme vaelluksen keskitiessä / ma harhaelin synkkää metsämaata”, minkä katsotaan tarkoittavan Danten olevan 35-vuotias, sillä Raamatun, Psalmin 90 mukaan ihmisen elämän pituus on keskimäärin 70 vuotta. Tarinan tiedetään alkavan pitkäperjantaina vuonna 1300 eli synnyinvuodeksi saadaan pääteltyä 1265. Jumalaisen näytelmän osa Paratiisi sisältää mahdollisen viitteen siitä, että Dante olisi syntynyt Auringon saapuessa kaksosten tähdistöön: ”Se soppi, josta meill' on kiista tuima, / myös näkyi merineen ja vuorinensa, / kun kiersin kanssa iki-Kaksoisien.” (22. laulu, säkeet 151–154) Tällöin Dante olisi siis syntynyt noin 21. toukokuuta – 20. kesäkuuta.
Hänet kastettiin San Giovannin kastekappelissa Firenzessä vuonna 1266 ja ristittiin Durante degli Alighieriksi (Durante Alighierin suvusta). Danten nuoruusvuosista on olemassa äärimmäisen vähän tietoja, mutta tietoa on saatu muun muassa hänen teoksistaan.
Danten ollessa 14-vuotias hänen äitinsä menehtyi ja isä meni uusiin naimisiin Lapa di Chiarissimo Cialuffin kanssa. Uuteen suhteeseen syntyivät Francesco-poika ja Gaetana-tytär. Näiden kahden sisarpuolen lisäksi Dantella oli isänsä ensimmäiseen avioliitoon syntynyt, mutta nimeltään tuntemattomaksi jäänyt sisko, joka avioitui Leone Poggi -nimisen miehen kanssa. He saivat Andrea-pojan, joka oli yhtenä lähteenä kun Giovanni Boccaccio laati Danten elämäkertaa. On mahdollista, että Danten lapsuus oli onneton ja että hän tunsi itsensä ulkopuoliseksi. Hän oli sitä vastoin äärimmäisen kiinnostunut eri taiteen aloista. Hänen kerrotaan muistaneen Vergiliuksen Aeneis-eepoksen ulkoa ja harrastaneen musiikkia sekä kuvataiteita. Myöhemmässä elämänsä vaiheessa Dante opiskeli filosofiaa kerjäläissääntökunnan ylläpitämässä koulussa. Filosofian vaikutus on ilmeinen, sillä hän lainaa Aristotelesta teoksissaan lähes 300 kertaa. Samaan aikaan Dante kiinnostui logiikasta ja luonnontieteistä.
Danten elinaikana Firenzen poliittista ilmapiiriä sävytti guelfien ja ghibelliinien välinen taistelu. Guelfit ajoivat paavillista valtaa kun ghibelliinit katsoivat vallan kuuluvan Pyhän saksalais-roomalaisen keisarikunnan maallisille hallitsijoille. Tilanne oli ollut vielä 1260-luvun alussa guelfien kannalta tappiollinen (Montapertin taistelu), mutta vuonna 1266 Ranskan ja paavin tuella guelfit onnistuivat kääntämään tilanteen voitolliseksi Beneventossa. Dante oli taisteluissa mukana guelfien puolella ratkaisevassa Campaldinon taistelussa Arezzon ghibelliinejä vastaan vuonna 1289. Ghibelliinit olivat nyt lyöty, mutta guelfit joutuivat sisäisiin ristiriitoihin. Guelfit jakaantuivat kahteen leiriin: Vieri dei Cerchi johtamiin valkoisiin ja Corso Donatin mustiin guelfeihin. Valkoiset, joihin Dantekin kuului, ajoi Roomasta vapaampaa hallintoa kun mustat tukivat paavin valtaa.
Danten äidin kuolemasta oli kulunut vasta neljä vuotta, kun hänen isänsä kuoli vuonna 1283. Isä jätti perinnöksi mittavan omaisuuden. Dante avioitui 18-vuotiaana lapsuudenystävänsä ja kihlattunsa Gemma di Manetto Donatin kanssa. Kuten tuohon aikaan oli tapana, olivat avioliitot järjestettyjä ja aviopuolisoiden todelliset ihastuksenkohteet olivat muualla. Näin oli Dantenkin tapauksessa, sillä hän oli rakastunut Portinari-naapuriperheen häntä itseään vuotta nuorempaan Beatrice-tyttäreen (Bice), jota kohtaan Danten rakkaus oli syntynyt jo 9-vuotiaana. Danten ja Beatricen välistä rakkautta kuvastaa se, kuinka Dante viittaa häneen runoissansa. Donatista taas ei löydy mainintaa yhdestäkään runosta.
Isänsä kuoleman aikaan hän sai kirjoitettua ensimmäisen sonetin Vita nuova -teosta varten. Hän sai muutamilta kulttuurihenkilöiltä palautetta siitä, mukaan lukien Guido Cavalcantilta, josta tuli ajan myötä Danten parhain ystävä. Teoksensa hän sai valmiiksi joskus vuosina 1292–1294, jota ennen hän oli opiskellut runoutta. Hän laati teosta yhteensä lähes kymmenen vuoden ajan. Tämä italiankielinen hovirakkausteos sisältää 42 lyhyttä proosamuotoista kappaletta kommentaareineen 25 teoksen sonetista, joiden lisäksi yksi ballata ja neljä canzonea. Teos kuvaa Danten ja Beatricen välistä platonista rakkautta ja heidän ensitapaamistaan sekä Danten kokemaa kurjuutta, kun ei kyennyt naimaan häntä. Viimeisessä, kesken jääneessä canzonessa Dante kuvaa Beatricen kuolemista. Hänet Dante kuitenkin tapaa vielä uudelleen Jumalaisessa näytelmässä. Teos on hyvin henkilökohtainen ja jopa elämäkerrallinen Danten nuoruusvuosista. Käyttämänsä kielellisen ilmaisun hän oli saanut vaikutteita Guido Guinizzellilta.
Maanpaossa
Dante aloitti poliittisen uransa vuonna 1295 päästyään Firenzen hallintovirkamieheksi sekä diplomaatiksi. Virkamiehenä hän muiden muassa johti hetken aikaa alueen teidenkunnostushankkeita. Aluksi Firenzen politiikassa valkoiset guelfit näyttivät olevan niskan päällä, mutta paavi Bonifatius VIII lupasi tukea mustia valtaamalla Firenzen heille takaisin.
Vuonna 1301 Valois’n Kaarle matkasi Toscanaan rauhanneuvottelijana. Matkallaan hänen odotettiin pistäytyvän myös Firenzessä. Firenzessä oltiin epäileviä sen suhteen, sujuisiko Kaarlen käynti ilman ongelmia. Epäiltiin liittoa paavin, mustien ja Kaarlen välillä, mikä johtaisi mustien hyökkäykseen kaupunkiin. Tätä varten kaupunginvaltuusto lähetti lähettiläitä Roomaan selvittämään paavin aikeita. Yksi näistä lähettiläistä oli Dante.
Danten ollessa vielä Anagnin kaupungissa Rooman läheisyydessä Kaarle hyökkäsi (1. marraskuuta 1301) Firenzeen tehden tuhotöitä kuuden päivän ajan. Uusi hallitus muodostettiin ja Dante määrättiin kahdeksi vuodeksi maanpakoon sekä maksamaan sakko. Sakkoa hän ei suostunut maksamaan, koska ei katsonut olevansa syyllinen mihinkään ja myös siksi, että mustat guelfit olivat ottaneet hänen Firenzeen jääneen omaisuutensa haltuunsa. Dante langetettiin elinikäiseen maanpakoon. Jos hän palaisi vielä Firenzeen, tultaisiin hänet uhkauksen mukaan polttamaan roviolla. Lähes 700 vuotta Danten kuoleman jälkeen, vuonna 2008 Firenze pahoitteli rangaistusta, ja tuomiot peruttiin lopullisesti keväällä 2021 symbolisessa uusintaoikeudenkäynnissä.
Maanpakonsa aikana Dante vaelsi pitkin Pohjois-Italiaa asuen etupäässä Veronassa ja Ravennassa, missä sittemmin kuoli. Dante toimi maanpakonsa aikana aktiivisesti valkoisten riveissä suunnitellen vielä muutamia yrityksiä kaapata Firenze. Yritykset epäonnistuivat petosten vuoksi. Dante ei unohtanut kirjallisuutta, vaan kirjoitti De vulgari eloquentia -teoksen ja Il Convivio -tietokirjan. Jälkimmäinen teos oli italiankielinen ja se oli aidosti tarkoitettu koko kansalle, myös oppimattomalle väestölle. Samalla hän valottaa omia poliittisia ja filosofisia ajatuksiaan. Lisäksi hän viittaa kerran vanhempiinsa Il Convivio -teoksessa, selittäen kirjoittavansa italiaksi, koska hänen vanhempansa käyttivät sitä tutustuessaan toisiinsa. Hän tunsi sen vuoksi kiitollisuudenvelkaa italian kieltä kohtaan, koska ilman sitä häntäkään ei olisi ollut. Tämä ei ehkä pidä täysin paikkaansa, sillä Danten Cavalcanti-ystävällä oli ilmeisen suuri osa kielen valinnassa. 1310-luvun alussa Dante sai valmiiksi monarkiaa puolustavan De Monarchia -teoksen. Dante ryhtyi samalla myös laatimaan Jumalaista näytelmää.
Danten viimeisten vuosien olinpaikoista ei ole varmaa tietoa. Vuoteen 1313 asti hän elätteli toivetta poliittisten pyrkimystensä toteutumisesta. Vuonna 1311 asia edistyikin, kun keisari Henrik VII Luxemburgilainen saapui Italiaan ja hänet kruunattiin Italian kuninkaaksi. Dante toivoi keisarin palauttavan Firenzen ja koko Italian moraalisen ryhdin. Muutamat ruhtinaskunnat nousivat kuitenkin kapinaan, ja vuonna 1313 keisari kärsi ratkaisevan tappion ja kuoli. Sen jälkeen Dante keskittyi kokonaan kirjallisiin töihinsä.
Teokset
pienoiskuva|De vulgari eloquentia, 1577.
Danten tuotannon ehdoton pääteos on hänen vuosina 1308–1321 kirjoittamansa Jumalainen näytelmä (, alun perin nimeltään vain Commedia ). Se on allegorinen kertomus kristityn kuolemanjälkeisestä elämästä. Dante kertoo teoksessa kulkemisestaan helvetin ja kiirastulen läpi paratiisin kirkkauteen. Helvetissä ja kiirastulessa hänen oppaanaan toimii Vergilius, ja hän näkee niissä suuren joukon historiallisia henkilöitä ja aikalaisiaankin. Paratiisissa Danten oppaana on hänen rakastettunsa Beatrice. Dante rakensi teokseensa rakenteen, joka on monimuotoisempi kuin keskiajan retoriikan säännöt olisivat sallineet. Hän pyrki saavuttamaan Raamatun merkityksellisen monitasoisuuden. Niinpä Jumalaisessa näytelmässä voi havaita useita merkitystasoja.
Dante kirjoitti myös teoreettisia tekstejä, joiden aihevalinnat vaihtelivat retoriikasta moraalifilosofiaan ja politiikkaan. Esimerkkeinä tällaisista teoksista ovat ajan poliittista tilannetta pohtiva De monarchia sekä kansankielisyyden ja latinan kielen suhdetta kartoittava De vulgari eloquentia. Danten toinen tunnetuksi tullut teos on hovirakkautta käsittelevä prosimetrum-muotoinen eli runollista sekä suorasanaista tekstiä yhdistelevä Vita nuova.
Kunnianosoituksia
Danten kuva on italialaisessa kahden euron kolikossa.
Primitive Finland
Primitive Finland on levy-yhtiö Northern Heritagen vuonna 2003 julkaisema split-albumi. Albumi sisältää suomalaisten black metal -yhtyeiden Clandestine Blazen, Annihilatusin, Baptismin, Bloodhammerin, Incriminatedin ja Blasphemous Evilin kappaleita.
Äänitteen CD-versiosta julkaistiin 1 000 kappaleen painos, ja 10″ vinyylejä julkaistiin 333 kappaletta.
Nick Plastino
Seuraura
Plastino varattiin OHL-joukkue Barrie Coltsiin 132. pelaajana vuonna 2002. Hän pelasi joukkueessa ensimmäiset ottelunsa kauden 2003–2004 lopulla, mutta pääosa Plastinon kaudesta eteni kuitenkin vielä OPJHL-joukkue Milton Icehawksissa. Kolmannella OHL-kaudellaan 2005–2006 hän jakoi Coltsin sisäisen tehotilaston voiton Bryan Littlen kanssa lukemalla +26. Viimeisellä OHL-kaudellaan 2006–2007 Plastino oli joukkueen tehokkain puolustaja tehoilla 5+35=40 ja voitti Coltsin sisäisen tehotilaston lukemalla +33.
Kaudeksi 2007–2008 Plastino siirtyi Italian Serie A:ssa pelanneeseen HC Asiagoon. Hän pelasi joukkueessa neljä kautta. Plastino oli kaudella 2009–2010 Asiagon tehokkain puolustaja tehoilla 9+17=26, kuten myös kaudella 2010–2011, jolloin hän sijoittui tehoilla 4+26=30 Serie A:n puolustajien pistepörssissä neljänneksi. Plastino voitti Italian-mestaruuden vuosina 2010 ja 2011.
Plastino palasi kaudeksi 2011–2012 Pohjois-Amerikkaan ja siirtyi ECHL-joukkue Wheeling Nailersiin. Marraskuussa 2011 hän palasi kuitenkin Eurooppaan ja siirtyi loppukauden kattaneella sopimuksella Ruotsin toiseksi korkeimmalla sarjatasolla HockeyAllsvenskanissa pelaavaan BIK Karlskogaan. Joukkue sijoittui runkosarjassa kolmanneksi ja eteni Kvalserieniin, mutta jäi kuitenkin ilman sarjanousua. Plastino jatkoi BIK:ssa myös kaudella 2012–2013, jolloin hän oli joukkueen tehokkain puolustaja tehoilla 9+15=24, joilla Plastino jakoi Allsvenskanin puolustajien pistepörssin seitsemännen sijan Asplöven HC:n Alexander Deilertin kanssa.
Kaudeksi 2013–2014 Plastino siirtyi vuoden mittaisella sopimuksella SHL:n nousijajoukkue Örebro HK:hon. Kaudeksi 2014–2015 hän siirtyi sieltä vuoden mittaisella sopimuksella Norjan GET-ligaenin Stavanger Oilersiin. Plastino oli joukkueen tehokkain puolustaja tehoilla 12+28=40, joilla hän sijoittui koko liigan puolustajien pistepörssissä kolmanneksi. Plastino voitti kauden päätteeksi Norjan-mestaruuden.
Plastino siirtyi kaudeksi 2015–2016 1+1-vuotisella sopimuksella SM-liigajoukkue Tapparaan. Hän aloitti kautensa pelinumerolla 18, mutta vaihtoi pelinumeronsa 28:ksi Tuukka Mäntylän palattua joukkueeseen. Plastino oli Tapparan eniten maaleja tehnyt puolustaja kahdeksalla osumallaan. Hän voitti kevään 2016 pudotuspelien puolustajien syöttöpörssin yhdeksällä syöttöpisteellään. Plastino voitti kauden päätteeksi Suomenmestaruuden.
Kaudeksi 2016–2017 Plastino siirtyi vuoden mittaisella sopimuksella KHL:n slovakialaisjoukkue HC Slovan Bratislavaan. Hän oli joukkueen tehokkain puolustaja tehoilla 7+18=25. Kaudeksi 2017–2018 Plastino siirtyi vuoden mittaisella sopimuksella Sveitsin National League A:n HC Ambrì-Piottaan.
Maajoukkueura
Plastino edusti Italiaa MM-kilpailuissa vuosina 2010, 2011 ja 2012. Vuoden 2011 turnaus eteni I-divisioonassa, jonka A-lohkon kultaa Italia voitti. Plastino edusti Italiaa myös Sotšin olympiakisojen 2014 ja Pyeonchangin olympiakisojen 2018 karsinnoissa, joista jälkimmäisessä turnauksessa hän jakoi kahdella osumallaan joukkueen sisäisen maalipörssin voiton kolmen muun pelaajan kanssa.
Antti Laakso
Antti "Ana" Laakso on entinen suomalainen jääkiekkoilija. Hän oli tasainen ja perusvarma laitahyökkääjä. Hänellä oli hyvä pelisilmä, josta kertoivat hänen korkeat syöttöpisteensä. Hän haistoi hyvin maalipaikat, mutta osumatarkkuus oli heikko.
Ura
Laakso tunsi läpikotaisin keskushyökkääjä Petri Lehtosen ajatukset, hän pelasi monta vuotta Jukurien ykköskentässä yhdessä Lehtosen ja Lasse Kanervan kanssa. Laakso on ainoa pelaaja, joka on ollut Jukurien mukana koko sen Mestis-historian kauteen 2007/08 asti ja kokenut mm. Suomi-Sarjan mestaruuden, nuosun Mestikseen, neljä Mestiksen mestaruutta, yhden hopean, sekä pronssin. Laakso pelasi juniorivuotensa Forssassa ja onnistui pääsemään FPS:n divarijoukkueen kokoonpanoon ensimmäisen kerran 94/95 kahden ottelun ajaksi. Hän vakiinnutti paikan divarijoukkueessa kausiksi 95/99, parhaat pisteen syntyivät kaudella 98/99, 21+19. Juuri Suomi-Sarjaan noussut Jukurit ja Risto Dufva saivat houkuteltua vuonna 1999 Laakson Mikkeliin, jossa hän myös lopetti uransa kauteen 2007/08. Parhaat pisteet syntyivät heti ensimmäisellä kaudella 99/00 22 + 33. Jukurien Mestis-aikana hänen paras kautensa on ollut 02/03, jolloin hän nappasi tehot 24 + 18.
Laakso on pelannut urallaan myös B-maaotteluita ja osallistunut maajoukkueturnaukseen 2003, jossa B-maajoukkue pelasi muun muassa Ranskan maajoukkuetta, Venäjän B-maajoukkuetta sekä Rouenin joukkuetta vastaan. Hän on myös osallistunut Jukurien paidassa Continental Cupin turnauksiin.
Laakso pelasi 15-vuotiaasta asti Petri Lehtosen kanssa samassa joukkueessa ja yleensä samassa ketjussa, Lehtosen muutamaa ulkomaanvuotta lukuun ottamatta. Laakso kotiutui tukevasti Mikkeliin ja hän jäi sinne myös uransa jälkeen. Laakso pelasi jääkiekkoa harrastemielessä Mikkeliläisessä Hydraulic Oilersissa III -divisioonassa, hänellä oli sopimus kaudesta 2008/09.
Laakso pelasi Jukureissa numerolla 12 ja hänen maalibiisinsä oli Jope Ruonansuu – Forssasta.
Huhtikuussa 2021 Laakso aloitti Jukureiden toimitusjohtajana.
Uzbekistan olympialaisissa
Uzbekistan osallistui olympialaisiin itsenäisenä valtiona ensimmäisen kerran Lillehammerissa 1994, jossa se sai myös ensimmäisen olympiakultansa Lina Tšerjazovan voittaessa freestylehiihdon naisten hyppykilpailun. Se on edelleen maan ainoa mitali talviolympialaisissa. Kesäkisoissa maa on saanut kulta-,  hopea- ja  pronssimitalia. Vuonna 1992 uzbekistanilaisurheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa.
Uzbekistanin menestyksekkäimmät olympialajit ovat nyrkkeily ja paini. Maan menestynein urheilija olympialaisissa on painija Artur Taimazov, joka voitti vapaapainin superraskaan sarjan hopeaa Sydneyssä 2000 ja kultaa Ateenassa 2004 ja Lontoossa 2012. Alun perin hän voitti kultaa myös Pekingissä 2008, mutta tuli diskatuksi jäätyään kiinni kiellettyjen aineiden käytöstä vuoden 2016 uusintatesteissä.
Howie Long
thumb|Howie Long vuonna 2000.
Sam Houser
pienoiskuva|Sam Houser Sam Houser (s. 24. toukokuuta 1971 Lontoo, Englanti) on brittiläinen videopelituottaja sekä Rockstar Gamesin toinen perustaja yhdessä veljensä Dan Houserin kanssa. Sam toimii Rockstar Gamesin johtajana. Sam on toiminut tunnetun Grand Theft Auto pelisarjan toisena tuottajana ja on tehnyt peleihin myös muutaman ääniroolin. Hän on saanut Yhdysvaltain kansalaisuuden vuonna 2007.
Howie Long
Howard Michael ”Howie” Long (s. 6. tammikuuta 1960 Somerville, Massachusetts, Yhdysvallat) on yhdysvaltalainen amerikkalaisen jalkapallon pelaaja ja näyttelijä. Hän pelasi ammattilaistasolla vuosina 1981–1993 ja pääsi Pro Football Hall of Fameen vuonna 2000.
Long suoritti high school -opintonsa Milford High Schoolissa Milfordissa Massachusettsissa. Hän jatkoi opintojaan ja pelaamista Villanovan yliopistossa Pennsylvaniassa.
Longin NFL-joukkueena oli Oakland Raiders. Hän oli kahdeksankertainen Pro Bowl -pelaaja vuosina 1983–1987, 1989 ja 1992–1993. Hän aloitti myöhemmin vähemmän huomattavan uran elokuvissa ja televisiossa, mutta on päässyt esiintymään joihinkin varsin tunnettuihinkin elokuviin, kuten Broken Arrow – operaatio erämaassa ja Määränpäänä Graceland.
St. Louis Rams varasi Howie Longin pojan Chris Longin vuoden 2008 NFL Draftin kakkosvarauksena. Chris Longin pelipaikka on puolustuksen linjamies, sama kuin hänen isällään.
Pasto
Pasto on Kolumbiassa maan lounaisosassa kuivalla ylätasangolla vuoristossa sijaitseva Nariñon departementin pääkaupunki noin 90 kilometriä Ecuadorin rajalta. Kaupunkia reunustaa Galerasin tulivuori. Suurin osa kaupungin ympäristöstä on maaseutua, jota asuttavat maata viljelevät intiaanit. Kaupungin perusti vuonna 1539 espanjalainen konkistadori Lorenzo de Aldana.
Vuonna 2011 kaupungissa oli 343 900 asukasta.
Helmet (yhtye)
Helmet on vuonna 1989 New Yorkissa perustettu alternative metal -yhtye. Yhtyeen perusti Oregonista kotoisin oleva Page Hamilton, joka oli muuttanut New Yorkiin opiskelemaan jazzia. Jazzin sijasta hän sai vaikutteita post punk -yhtyeistä, kuten Sonic Youth, Killing Joke ja Big Black. Hän perusti Helmetin, joka tunnetaan siihen aikaan harvinaisella dropped D -kitaravireellä soitetuista kappaleista. Helmet on ollut osaltaan vaikuttamassa nu-metallin syntyyn, muun muassa aggressiivisten riffiensä ansioista.
Helmet tuli laajemmin tunnetuksi siirryttyään Interscope Recordsille alkuvuodesta 1992. MTV näytti Helmetin videoita, ja albumi Meantime nousi Billboardin albumilistalla sijalle 68. Sen jälkeen ilmestyneet Betty (1994) ja Aftertaste (1997) olivat parhaimmillaan listasijoituksilla 45 ja 47.
Helmet hajosi Aftertasten maailmankiertueen jälkeen vuonna 1998. Hamilton alkoi tehdä Helmet-nimellä uudelleen musiikkia vuonna 2004. Hän on nykyisin yhtyeen ainoa alkuperäisjäsen.
Helmet on vieraillut Suomessa vuosina 1997 ja 2009, ja yhtyeen oli tarkoitus vierailla uudestaan syyskuussa 2014 Nosturissa kolmannen albuminsa Bettyn 20-vuotisjuhlien merkeissä, mutta Hamiltonin isän kuoleman takia keikka peruuntui kokonaan, eikä sitä muiden maiden keikkojen tapaan saatu järjestetyksi uudelleen. Helmet vieraili Suomessa toisen kerran 4. helmikuuta 2017 Tampereen Klubilla, soittaen Betty ja In The Meantime -albumit kokonaisuudessaan. Yhtye esiintyi Helsingin Vanhalla ylioppilastalolla 14. huhtikuuta 2022.
Héctor Barberá
Héctor Barberá Vall (s. 2. marraskuuta 1986 Dos Aguas) on espanjalainen ratamoottoripyöräilijä.
Barberá debytoi 125-kuutioisten MM-sarjassa kaudella 2002. Kaudella 2003 hän sijoittui luokan kolmanneksi ja vuotta myöhemmin toiseksi. Hän siirtyi 250-kuutioisiin kaudeksi 2005 ja sijoittui MM-sarjassa toiseksi kaudella 2009. Kaudeksi 2010 hän siirtyi MotoGP-luokkaan, jossa hän ajoi muun muassa Avantia Racing -yksityistallin pyörällä. Kaudeksi 2018 hän siirtyi pienempään Moto2-luokkaan ja syksyllä 2018 Supersport-luokkaan.
EV Landshut
EV Landshut on vuonna 1948 perustettu saksalainen jääkiekkojoukkue Landshutin kaupungista. Joukkue pelaa maan toiseksi korkeimmalla sarjatasolla DEL2-liigassa. EV Landshutin seurahistorian paras saavutus oli kaudella 1994–1995 kun joukkue ylsi DEL-liigan finaaleihin asti mutta hävisi kuitenkin finaalisarjan. Lisäksi joukkue on voittanut Landshut Cannibalsin nimellä 2. Bundesligan kerran kaudella 2011–2012. Keväällä 2019 joukkue voitti Oberligan ja nousi kaudeksi 2019–2020 takaisin DEL2-liigaan.
Joukkueenjohto
Lähde: EliteProspects
Fairfax (Oklahoma)
Fairfax on pieni kaupunki Oklahoman osavaltiossa Yhdysvalloissa. Vuonna 2010 sen asukasluku oli 1 380.
Fairfaxin historia alkaa vuodesta 1903 jolloin seudulle vedettiin rautatie. Kaupunki kasvoi tasaisesti, sen tärkeimmät tulonlähteet olivat karjankasvatus, maanviljely ja öljy. Vuonna 1940 kaupungissa oli yli 2400 asukasta. Sen jälkeen, kun öljylähteet ovat alkaneet tyrehtyä, kaupungin väkiluku on kääntynyt laskuun.
Adygeisk
Adygeisk (adyg. Адыгэкъалэ, Adəgăqală) on kaupunki Adygeian tasavallassa Kaukasiassa Venäjän federaatiossa. Se sijaitsee 85 kilometrin päässä Adygeian pääkaupungista Maikopista, joka on, Adygeiskin ohella, toinen Adygeian kahdesta kaupungista.
Historia
Adygeisk perustettiin vuonna 1969, koska muutamaa kuukautta aiemmin Neuvostoliiton Krasnodarin aluepiirin johdon tekemän Krsnodarin tekojärven rakentamispäätöksen seurauksena veden allejäävien maiden asukkaat piti siirtää alueelta pois. Veden alle jäi Adygeiasta kokonaan 13 ja osin 9 kylää. Kotinsa menettäneet uudelleensijoitettiin vuosina 1969–1973. Kaikkiaan tekojärven alueelta muutti pois 1957 perhettä. Vuonna 1976 Adegeiskista tuli kaupunki ja sen nimi muutettiin muotoon Teutšežsk (Теуче́жск). Alkuperäinen nimi otettiin uudelleen käyttöön vuonna 1990.
Fårö
Fårö on Ruotsissa Gotlannin lääniin kuuluva Itämeren saari ja entinen kunta Gotlannin saaren pohjoispuolella. Fårön pinta-ala on 113 km², ja Fårönsalmi erottaa sen Gotlannista.